Vygris

Vygris – ežeras pietvakarių Lietuvoje, Vilkaviškio rajone, apie 5 km į pietus nuo Gražiškių, 1,7 km nuo Lenkijos sienos. Telkšo rininės kilmės duburyje, dubens šlaitai aukšti, statūs, su raguvomis. Ilgis šiaurės–pietų kryptimi 0,96 km, plotis iki 0,24 km. Altitudė 219,5 m. Krantai daugiausiai apaugę medžiais. Rytinis krantas paveiktas erozijos. Aplink plyti pievos ir dirbami laukai. Atabradas siauras, dugną dengia molis. Pietuose iš ežero išteka Šešupės intakas Prūdų upelis.

Aplink ežerą įsikūrę Vygreliai. Pietine pakrante eina kelias .

Ežero vardas kildinamas nuo žodžio vigrùs („vingrus, vingiuotas“).

 Šaltiniai 

Kategorija:Vilkaviškio rajono ežerai